b'\n_START_ARTICLE_\nCampingr\xc3\xa5det\n_START_SECTION_\nCampingpas\n_START_PARAGRAPH_\nOrdet "Campingpas" er et dansk ord som foreningen Campingr\xc3\xa5det har opfundet._NEWLINE_Denne betegnelse blev siden misbrugt, s\xc3\xa5 mange i Danmark troede at der var et offentligt krav om k\xc3\xb8b af et bestemt kort for at f\xc3\xa5 lov til at campere._NEWLINE_At man skulle k\xc3\xb8be et bestemt kort og at kun dette kunne accepteres, blev afgjort ulovligt (overtr\xc3\xa6delse af danske og EU-konkurrencelove) i 2017 af Konkurrencer\xc3\xa5det, hvilket afstedkom foreningen Campingr\xc3\xa5dets konkurs. I 2018 stadf\xc3\xa6stede Konkurrenceanken\xc3\xa6vnet afg\xc3\xb8relsen med en kendelse, og sendte sagen videre til S\xc3\x98IK (Bagmandspolitiet) _NEWLINE_I Danmark begynder man i 1920\'erne at samle og organisere det frie lejrliv, i Lejr-sportsklubber._NEWLINE_Selve ordningen med Lejrpas/campingpas, blev etableret og administreret af Danmarks Naturfredningsforening, senere under navnet \'Lejerpladsudvalget\' frem til 1955._NEWLINE_I 1942 overdrages administrationen af Lejrpasset til Friluftsr\xc3\xa5det og dets medlemsorganisationer, som administrerer ordningen frem til 1990._NEWLINE_Oprindeligt fandtes der lejrpas (som var gratis). Disse lejrpas blev udstedt af lejrpladsen, s\xc3\xa5 man havde styr p\xc3\xa5 hvem der kom ind p\xc3\xa5 pladserne. Dette kunne s\xc3\xa5 afstedkomme at hvis man ikke opf\xc3\xb8rte sig ordentligt kunne lejrpasset inddrages og man kunne s\xc3\xa5 ikke l\xc3\xa6ngere campere p\xc3\xa5 denne forenings lejrplads._NEWLINE_Med campingreglementet fra \xc3\xa5r 2000 var det ikke l\xc3\xa6ngere lovligt for nye campingpladser at forbeholde adgang til campingpladsen for egne medlemmer. Derudover \xc3\xb8nskede de kommercielle campingpladser at v\xc3\xa6re mere internationale og kaldte nu lejrpasset for et "campingpas" og kr\xc3\xa6vede samtidig at man skulle k\xc3\xb8be det for at kunne overnatte p\xc3\xa5 en campingplads.\n_START_SECTION_\nKlassificering af pladser\n_START_PARAGRAPH_\nDer findes ingen officiel klassificering af campingpladser i Danmark._NEWLINE_Alle kan selv bestemme hvorvidt de \xc3\xb8nsker f\xc3\xa6rre eller flere stjerner. _NEWLINE_Der er ogs\xc3\xa5 campingpladser i Danmark som ikke \xc3\xb8nsker at have stjerner som en del af deres markedsf\xc3\xb8ring.'